****

**COM-01**

### การนำเสนอและขอสอบเค้าโครงโครงงาน

**รายวิชา โครงงานวิทยาการคอมพิวเตอร์**

**หลักสูตรวิทยาศาสตรบัณฑิต สาขาวิชาวิทยาการคอมพิวเตอร์ คณะวิทยาศาสตร์และเทคโนโลยี มหาวิทยาลัยราชภัฏสงขลา**

**ภาคการศึกษาที่ 1 ปีการศึกษา 2563**

**1. ชื่อโครงงาน**

ภาษาไทย : ระบบการบริหารจัดการแปลงผักเกษตรอินทรีย์​

ภาษาอังกฤษ : Management System For Organic Vegetable Plots

**2. หลักสูตร**

หลักสูตรวิทยาศาสตรบัณฑิต สาขาวิชาวิทยาการคอมพิวเตอร์

**3. ผู้ดำเนินการ**

3.1 นายอมรกิจ   รุยัน รหัสประจำตัว  614234003

3.2 นางสาวดวงฤทัย  อนุโต รหัสประจำตัว  614234005

**4. อาจารย์ประจำวิชา**

อาจารย์ยุพดี อินทสร

**5. อาจารย์ที่ปรึกษา**

5.1 อาจารย์ ดร.เกศินี บุญช่วย อาจารย์ที่ปรึกษาหลัก

5.2 อาจารย์ยุพดี อินทสร อาจารย์ที่ปรึกษาร่วม

**6. ความเป็นมาและความสำคัญของปัญหา**

ปัจจุบันผักเกษตรอินทรีย์เป็นสินค้าที่ผู้ผลิตนำมาจำหน่ายในท้องตลาดเพิ่มมากขึ้น เพื่อเป็นทางเลือกใหม่ให้ผู้บริโภคได้บริโภคผักที่ปลอดภัยต่อสุขภาพ ส่งผลให้ตลาดสำหรับสินค้าเกษตรอินทรีย์ได้รับความนิยมมากขึ้น จากข้อมูลในปี พ.ศ. 2562 อธิบดีกรมการค้าภายในได้เปิดเผยว่ามูลค่าตลาดเกษตรอินทรีย์ทั่วโลกปรับตัวสูงขึ้น 3.55 ล้านล้านบาท ส่งผลให้มูลค่าตลาดเกษตรอินทรีย์ประเทศไทยเพิ่มขึ้น 3,000 ล้านบาท[[1]](#footnote-2) และการผลิตผักเกษตรอินทรีย์เป็นวิธีการปลูกผักที่มีขั้นตอนละเอียดกว่าการปลูกผักทั่วไป โดยผู้ผลิตต้องศึกษามาตรฐานเกษตรอินทรีย์เพื่อความเข้าใจก่อนการปลูก การปลูกผักเกษตรอินทรีย์ต้องมีการจัดการความอุดมสมบูรณ์ของดินโดยการใช้วัสดุเหลือใช้ทางการเกษตร จุลินทรีย์ที่เป็นประโยชน์ และวัสดุจากธรรมชาติ ป้องกันและกำจัดศัตรูพืชโดยหลีกเลี่ยงการใช้สารเคมีทุกชนิด หลังการเก็บเกี่ยวผลผลิตต้องไม่มีการปนเปื้อนของสารเคมี ซึ่งการปฏิบัติตามมาตรฐานเกษตรอินทรีย์จะทำให้เกษตรกรได้ผลผลิตผักเกษตรอินทรีย์ที่มีคุณภาพและเป็นที่ยอมรับของผู้บริโภค

ทางกลุ่มวิสาหกิจชุมชนหม่อนผลแปรรูปกลุ่มใต้ร่มบุญ อยู่ในพื้นที่ เลขที่ 43 หมู่ที่ 6 ตำบลพะตง อำเภอหาดใหญ่ จังหวัดสงขลา มีการผลิตผักเกษตรอินทรีย์ การบริหารจัดการแปลงผักเกษตรอินทรีย์ในปัจจุบันมีนายมนูญ แสงจันทร์ศิริ เป็นคนหลักในการดำเนินงานและกระจายการทำงานต่าง ๆ ไปยังเกษตรกรที่อยู่ภายในกลุ่ม เมื่อนายมนูญ แสงจันทร์ศิริ ได้รับคำสั่งซื้อจากฝ่ายขาย จะทำการคำนวณตั้งแต่ต้นว่าจะใช้เมล็ดจำนวนเท่าไร ระยะห่างแต่ละต้นเท่าไร ใช้พื้นที่ปลูกเท่าไร เพื่อที่จะให้ครบสำหรับคำสั่งซื้อนั้น ๆ และกระจายงานให้แก่เกษตรกรที่อยู่ภายในกลุ่ม ในส่วนของเกษตรกรที่อยู่ภายในกลุ่มจะมีการจดบันทึกข้อมูลของการผลิตผักเกษตรอินทรีย์ลงบนกระดาษ เช่น วันที่เริ่มเพาะเมล็ด วันที่เก็บเกี่ยว หรือวันที่ใส่ปุ๋ย เป็นต้น ทำให้เกิดผลเสียคือ เสียเวลาในการจดบันทึกข้อมูล สิ้นเปลืองทรัพยากรโดยไม่จำเป็น และเกิดความไม่สะดวกเมื่อต้องการค้นหาหรือตรวจสอบข้อมูล ส่วนการใส่ปุ๋ยจะเป็นการดูแลแบบโดยรวม กล่าวคือ เกษตรกรที่อยู่ภายในกลุ่มท่านใดว่างก็ไปดูแล และจะต้องแจ้งไปยังเกษตรกรที่อยู่ภายในกลุ่มท่านอื่น ๆ ผ่านทางช่องทางการติดต่อสื่อสาร เช่น โทรศัพท์ Line หรือFacebook เป็นต้น ซึ่งจะทำให้มีช่องว่างของการติดต่อได้ ทำให้สมาชิกบางท่านไม่ทราบถึงการดูแลผัก แล้วไปทำการดูแลผักแบบเดิมทำให้ผักเกิดความเสียหายได้ ไม่สามารถขายได้ตามเวลาที่กำหนด เพราะเจอกับปัญหาเกี่ยวกับผัก เช่น ผักใบเหลือง ใบไม่ได้ตามขนาดมาตรฐาน หรือจำนวนผักไม่ครบตามคำสั่งซื้อ ทำให้เห็นได้ว่าการวางการผลิตผักเกษตรอินทรีย์ที่ไม่เป็นระบบ ทำให้ไม่สามารถเก็บผักได้ตามเวลาที่กำหนดหรือไม่พร้อมส่งออกสู่ห้างร้านผู้รับซื้อ และในการผลิต  
ผักเกษตรอินทรีย์ เพื่อส่งให้กับห้างร้านผู้รับซื้อ ทางด้านผู้รับซื้อจะมีการตรวจสอบการผลิตผัก  
เกษตรอินทรีย์เพื่อให้เป็นไปตามมาตรฐานเกษตรอินทรีย์ และในกระบวนการรับรองผู้ผลิตอินทรีย์  
ตามหลักการและมาตรฐานเกษตรอินทรีย์ หรือเรียกว่า ระบบการรับรองแบบมีส่วนร่วม (Participatory Guarantee Systems : PGS) จำเป็นจะต้องมีการตรวจสอบข้อมูลย้อนหลังปีต่อปี ทางกลุ่มวิสาหกิจชุมชนหม่อนผลแปรรูปกลุ่มใต้ร่มบุญจะต้องเตรียมข้อมูลในการตรวจสอบให้กับผู้ตรวจสอบมาตรฐาน แต่ปัจจุบันเกษตรกรชุมชนวิสาหกิจชุมชนหม่อนผลแปรรูปกลุ่มใต้ร่มบุญ มีการจดข้อมูลทุกอย่างอยู่ในรูปแบบของกระดาษ ทำให้เกิดผลเสียคือ มีการสูญหาย ฉีกขาด และตัวหนังสือจาง ในส่วนผู้บริโภค ไม่เชื่อมั่นในการบริโภคผัก เพราะไม่ทราบถึงขั้นตอนการผลิตผักเกษตรอินทรีย์


ดังนั้นผู้จัดทำโครงงานมีแนวคิดที่จะพัฒนาระบบการบริหารจัดการแปลงผักเกษตรอินทรีย์​ เพื่อตอบสนองวัตถุประสงค์หลัก 3 ข้อ คือ 1) ช่วยในการวางแผนการผลิตผักเกษตรอินทรีย์ ให้เพียงพอตามคำสั่งซื้อจากห้างร้านผู้รับซื้อผัก 2) สามารถให้ข้อมูลกับผู้ตรวจสอบมาตรฐานแบบมีส่วนรวมเพื่อทำการรับรองมาตรฐานผักเกษตรอินทรีย์ได้ และ 3) ผู้บริโภคเกิดความเชื่อมั่นในการบริโภคผักเกษตรอินทรีย์จากการที่ลูกค้าสามารถทราบถึงการผลิตผักเกษตรอินทรีย์ของกลุ่มเกษตรกรในชุมชนได้โดยผ่าน QR code ซึ่งทางผู้จัดทำโครงงานคาดว่าการพัฒนาและการแก้ไขปัญหาครั้งนี้สามารถนำมาใช้เพื่อเพิ่มยอดขายให้ทางเกษตรกรชุมชนวิสาหกิจชุมชนหม่อนผลแปรรูปกลุ่มใต้ร่มบุญได้

**7. วัตถุประสงค์**

เพื่อออกแบบและพัฒนาระบบการบริหารจัดการแปลงผักเกษตรอินทรีย์​

**8. ขอบเขตและความสามารถของระบบ**

ส่วนการทำงานของระบบการบริหารจัดการแปลงผักเกษตรอินทรีย์​ ประกอบด้วย 2 ส่วน คือ ส่วนของ Web application และส่วนของ Mobile application โดยมีภาพรวมของระบบใหม่ ดังภาพที่ 1



**ภาพที่ 1** สรุปภาพรวมระบบใหม่

* 1. ในส่วนของ Web application ได้แบ่งกลุ่มผู้ใช้ออกเป็น 2 กลุ่ม คือ ผู้ดูแลระบบและผู้บริโภค
     1. ผู้ดูแลระบบ สามารถดำเนินการ ได้ดังนี้

1. เข้าสู่ระบบ
2. จัดการข้อมูลเกษตรกร
3. จัดการข้อมูลเพาะปลูก
4. ข้อมูลผัก
   1. ชื่อผัก
   2. ประเภทของผัก
   3. น้ำหนัก
   4. ระยะห่างการปลูก
5. ช่วงระยะเวลาการเพาะปลูก
   1. ช่วงเพาะเมล็ด
   2. ช่วงย้ายลงพื้นที่ปลูก
   3. ช่วงเก็บผัก
6. ข้อมูลพื้นที่ปลูก
   1. ชื่อเรียกพื้นที่
   2. ขนาดพื้นที่
7. ข้อมูลปุ๋ย
   1. ชื่อปุ๋ย
   2. ปริมาณพอเหมาะ
   3. ระยะการใส่ปุ๋ย
8. ข้อมูลปัญหาและวิธีแก้ปัญหาระหว่างการปลูก
9. จัดการการเพาะปลูก
10. จัดการข้อมูลที่ใช้ในการแสดงหลังแสกน QR Code
11. แสดงข้อมูล
    1. รายละเอียดคำสั่งซื้อ
    2. ชื่อผักที่ต้องปลูก
    3. จำนวนผักที่ควรปลูก
    4. วันคาดการณ์วันเก็บผัก
    5. พื้นที่ปลูกที่ว่าง
12. สามารถเรียกดูหรือพิมพ์เอกสารได้ดังนี้
    1. ข้อมูลที่ใช้ในการตรวจสอบ PGS
    2. จำนวนพื้นที่ปลูกผัก
    3. QR Code

8.1.2 ผู้บริโภค สามารถดำเนินการ ได้ดังนี้

1. สแกน QR Code เพื่อแสดงข้อมูลบน Web application ในรูปแบบ
   1. ข้อความและรูปภาพ (แสดงตามผักที่ลูกค้าซื้อ)
      1. ระยะเวลาการเพาะปลูก
      2. ภาพระหว่างการเพาะปลูก
      3. ข้อมูลการดูแลผัก เช่น การให้ปุ๋ย น้ำหมัก หรือฮอร์โมน
      4. ประโยชน์ของผัก
   2. วิดีโอความยาวไม่เกิน 5 นาที ในรูปแบบเชิงสารคดี
      1. สถานที่ผลิต
      2. การบรรจุภัณฑ์
      3. มาตฐานการปลูก

8.2 ในส่วนของ Mobile application โดยมีกลุ่มผู้ใช้ คือ เกษตรกรในชุมชน

1. เข้าสู่ระบบ
2. บันทึกและแก้ไขการเพาะปลูก
   1. ช่วงระยะเวลาการเพาะปลูก
   2. ข้อมูลพื้นที่ปลูก
   3. ปุ๋ย
   4. ปัญหาและวิธีแก้ปัญหาระหว่างการปลูก
3. แจ้งเตือนการเพาะปลูก
   * 1. แสดงข้อมูล
   1. ผักที่ต้องปลูก
   2. จำนวนผักที่ต้องปลูก
   3. วันคาดการวันเก็บผัก

**9. ขั้นตอนและระยะเวลาการดำเนินงาน**

9.1 ศึกษาการทำงานของระบบเก่าและรวบรวมข้อมูล

9.2  วิเคราะห์ความต้องการของผู้ใช้

9.3  ออกแบบระบบงาน

9.4  พัฒนาระบบงาน

9.5  ทดสอบการทำงานของระบบ

9.6 สรุปโครงงานและทำรายงานฉบับสมบูรณ์

**ตารางที่ 1** แผนการดำเนินงาน

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **แผนการดำเนินงาน** | **2563** | | | | | | | | | | | | | | | | | | | |
| มิถุนายน | | | | กรกฎาคม | | | | สิงหาคม | | | | กันยายน | | | | ตุลาคม | | | |
| 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 |
| 1.ศึกษาการทำงานของระบบเก่าและรวบรวมข้อมูล |  |  |  |  |  |  |  |  |  |  |  |  |  |  |  |  |  |  |  |  |
| 2.วิเคราะห์ความต้องการของผู้ใช้ |  |  |  |  |  |  |  |  |  |  |  |  |  |  |  |  |  |  |  |  |
| 3.ออกแบบระบบงาน |  |  |  |  |  |  |  |  |  |  |  |  |  |  |  |  |  |  |  |  |
| 4.พัฒนาระบบงาน |  |  |  |  |  |  |  |  |  |  |  |  |  |  |  |  |  |  |  |  |
| 5.ทดสอบการทำงานของระบบ |  |  |  |  |  |  |  |  |  |  |  |  |  |  |  |  |  |  |  |  |
| 6.สรุปโครงงานและทำรายงานฉบับสมบูรณ์ |  |  |  |  |  |  |  |  |  |  |  |  |  |  |  |  |  |  |  |  |

10.1 ทรัพยากรที่ใช้ระหว่างการพัฒนาโครงงาน

10.1.1 ด้านฮาร์ดแวร์

(1) เครื่องคอมพิวเตอร์

* + 1. CPU Intel core i7 6700k OC 4.2 GHz
    2. M.2 SSD 250 GB
    3. HHD 1 TB
    4. RAM 16 GB
  1. เครื่องคอมพิวเตอร์โน้ตบุ๊ก

1. CPU AMD Ryzen 5 2500u
2. HHD 1 TB
3. RAM 8 GB
   1. สมาร์ทโฟน
4. CPU Exynos 9610 Octa Core 2.3 GHz
5. Second Memory 128 GB
6. RAM 6 GB

10.1.2 ด้านซอฟต์แวร์ที่ใช้ในการพัฒนา

1. Microsoft Windows 10 เป็นระบบปฏิบัติการ
2. Microsoft Office 2019 เพื่อการประมวลผลคำและการสร้างเอกสาร
3. Adobe Photoshop 2020 โปรแกรมแก้ไขและตกแต่งรูปภาพ
4. Visual Studio Code โปรแกรมแก้ไขซอร์สโค้ด
5. Android studio IDE Tool จาก Google ไว้พัฒนา Android   
    Application
6. XAMPP โปรแกรมจำลอง Web Server

10.1.3 ภาษาที่ใช้ในการพัฒนาระบบ

1. HTML ภาษาหลักที่ใช้ในการเขียนเว็บ
2. CSS ภาษาที่ช่วยในการจัดรูปแบบการแสดงผล  
    ของเว็บไซต์
3. Node.js เฟรมเวิร์กที่ใช้พัฒนา API
4. JavaScript ภาษาที่ใช้ควบคุมการแสดงผลบนหน้าจอ
5. SQL ภาษาบริหารจัดการฐานข้อมูล
6. Bootstrap เป็นเฟรมเวิร์ก CSS
7. Dart & Flutter ภาษาและเฟรมเวิร์กที่ใช้พัฒนาApplication
8. Vue.js เฟรมเวิร์กที่ใช้พัฒนา Front-End Web   
    Application

10.2 ทรัพยากรเพื่อรองรับระบบใหม่

1. เครื่องคอมพิวเตอร์
2. ด้านฮาร์ดแวร์
   1. CPU 2 CORE 2.0 GHz หรือเทียบเท่าขึ้นไป
   2. OS Windows 7 ขึ้นไป
   3. RAM 2 GB ขึ้นไป
3. ด้านซอฟต์แวร์
   1. XAMPP โปรแกรมจำลอง Web Server
   2. Web Browser โปรแกรมเรียกดูสารสนเทศบนอินเทอร์เน็ต
4. สมาร์ทโฟน
5. CPU Octa Core 1.0 GHz หรือเทียบเท่าขึ้นไป
6. RAM 2 GB ขึ้นไป

**11. ประโยชน์ที่คาดว่าจะได้รับ**

1. ช่วยเพิ่มยอดขายจากการวางแผนการผลิตผักเกษตรอินทรีย์ที่ดีขึ้น
2. เพิ่มความสะดวกในการจัดเก็บและเรียกดูข้อมูลการเพาะปลูกและดูแลผัก ซึ่งส่งผลต่อกระบวนการรับรองผู้ผลิตอินทรีย์ตามหลักการและมาตรฐานเกษตรอินทรีย์
3. เพิ่มความเชื่อมั่นให้กับผู้บริโภค จากที่ผู้บริโภคสามารถทราบถึงขั้นตอนการปลูกและดูแลผักได้โดยผ่าน QR code

**12. ความเห็นของอาจารย์ที่ปรึกษาและอาจารย์ประจำวิชา**

**12.1 ความเห็นของอาจารย์ที่ปรึกษา**

🞎 อนุญาตให้สอบ และให้ดำเนินงานตามเค้าโครงฯที่นำเสนอได้

🞎 ไม่อนุญาตให้สอบ และเห็นควรให้แก้ไขในส่วน.............................................

ลงชื่อ ........................................................................... อาจารย์ที่ปรึกษาหลัก

( อาจารย์ ดร.เกศินี บุญช่วย )

**12.2 ความเห็นของอาจารย์ประจำวิชา**

🞎 อนุญาตให้สอบ

🞎 ไม่อนุญาตให้สอบ

ลงชื่อ .......................................................................... อาจารย์ประจำวิชา

( อาจารย์ยุพดี อินทสร )

1. โพสต์ทูเดย์. 2562. **กระทรวงพาณิชย์ ชี้โอกาสผู้ประกอบการไทย จัดงาน BIOFACH Southeast Asia 2019 เปิดประตูการค้าระดับโลก-ศูนย์กลางอาเซียน** (Online). <https://www.posttoday.com/economy/news/594112>, 16 กรกฎาคม 2563. [↑](#footnote-ref-2)